سنوريات الشكل

**سنوريات الشكل** (سمية علمية: **Feliformia**) هي تنضيمة تحتانية ف التنضيمة كارنيڤورات لي كاتشمل نواع من لكارنيڤورات لي كايديو ل "لقط"، بحال لقطوط (الصغار و لكبار)، الضبوعا، النموسا، الزبابد، و الطاكسات لمرتابطين. سنوريات الشكل واقفة مقابلة معا التنضيمة التحتانية من لكارنيڤورات، كلبيات الشكل، لي كاتجمع النواع د لكارنيڤورات لي كايشبهو ل "لكلب".

تفراق لكارنيڤورات ل ݣروپات عراض من سنوريات الشكل و كلبيات الشكل مقبول ب شكل عريض، بحال التعريف ديال هاد جوج ݣروپات ب صيفتهوم تنضيمات تحتانيين (شي مرات فاميلات فوقانيين). ترتاب النواع د سنوريات الشكل ب صيفتهوم طرف من التنيضيمة د سنوريات الشكل ولا تحت شي تستاف آخر مازال كايتطوور.

الترتابات السيسطيماتيكيين كايتعاملو غير معا الطاكسات لباقيين، منهم ݣاع سنورات الشكل ف التنيضيمة د سنوريات الشكل، وخا كاينين شي تنواعات ف التعريف و التستاف د لفاميلات و لݣنوس. و بصح، لفيلوجينيات لموليكية كايلمحو بلي سنوريات الشكل لباقيين وحدانيين لعرش.

الترتابات السيسطيماتيكيين لي كايتعاملو معا الطاكسات لباقيين و لمنقارضين كايتنوعو ب شكل عريض. شي وحدين كايفرقو سنوريات الشكل (لباقيين و لمنقارضين) ب صيفتهوم إيلورويديات - Aeluroidea (فاميلة فوقانية) و سنوريات الشكل (تنضيمة تحتانية). و وحدين خرين كايجمعو ݣاع سنوريات الشكل (لباقيين و لمنقارضين و "الجدود لمحتاملين") ف التنضيمة التحتانية سنوريات الشكل. شي ديراسات كايلمحو بلي لخشيان د "جدود محتاملين" ف هاد التنضيمة التحتانية (ولا حتى كارنيڤورات) يقدر يكون ما منّوش. لفاميلات لمنقارضين كيف ما كايبانو ف الليستة د الطاكسات، فيهوم مشاكيل قل ف قضية لعالاقة بين سنوريات الشكل لباقيين (النمراڤيدات هوما أكتر طاكسا فيها لمشاكيل ف لكلاصاج).

## لخصايل

تصغير|جمجومة سنوريات الشكل كاتوري بواقة سمعية مدوبلة لبيوت
ݣاع سنوريات الشكل لباقيين كايتشاركو ف واحد لخصلة مشروكة لي هي لبواقة السمعية ديالهوم (كبسولات عضميين ضايرين ب لودن لوسطانية و الدخلانية). كايلعب هاد التشخيص دور ساروت ف لكلاصاج د النواع ب صيفتهوم سنوريات الشكل و كلبيات الشكل. ف اللولين، لبواقة السمعية مدوبلة لبيوت، مكوّنة من جوج عضام مربوطين ف واحد لباريير - Septum. كلبيات الشكل عندهوم بواقة سمعية وحدانية لبيت ولا مقسمة ب شكل جوزئي، مكوّنة من عضم واحد. وخا هاكداك، هاد لخصلة فيها مشاكيل ب النسبة ل لكلاصاج د النمراڤيدات لمنقارضين كا سنوريات الشكل. لفوصيلات د النمراڨيد كايوريو بواقة معضمة بلا باريير، ولا حتى طراص ب لمرّة ف لبواقة كاملة. تفتارض بلي عندهوم واحد لغلاف د لكارتيلاج ف لميكانيزم د لودن.

لخصايل لمضبوطين د لبواقة السمعية د سنوريات الشكل لباقيين كايلمحو ل واحد الجد مشروك، وخا حتى شي جد ما تئيضونتيفيا ف التشجالات لفوصيلية. كاينين خصايل خرين لي كايفرّزو كلبيات الشكل على سنوريات الشكل و ف لغالب هاد لخصايل كانو موجودين ف الطاكسا الجدر ديالهوم. و لاكين، ب سباب النتيواع - Speciation، هادشي ماكايتطبقش ب شكل ميقون منو على ݣاع النواع لباقيين.

سنوريات الشكل كايميلو باش يكونو عندهوم روسطرومات (قنانف) قصر على كلبيات الشكل ب سنان قل، و سنان لحايميين زايدين ف لختيصاص. سنوريات الشكل كايميلو باش يكونو لحايميين كتر و صيادا د لمكيدة ب شكل عام. كلبيات الشكل مايلين ل جيهة الريجيم لقارت و لمبني على النتيهازية. وخا هاكداك، سنوريات الشكل لقارتين حتى هوما موجودين، ب الضبط ف فاميلة الزباديات.

بزاف د سنوريات الشكل عندهوم مخالب كايتطواو ولا كايتطواو غير ل النص، و بزاف منهوم شجريين ولا نص شجريين. سنوريات الشكل عاوتاني كايميلو باش يكونو صبعيين لمشية (كايتمشاو على صباعهوم). جل سنوريات الشكل أرضيين و عندهوم مخالب ماكايتطواوش.

## لفاميلات لباقيين

تصغير|فوصّا (كريپطوپروكطا فيروكس)
تصغير|پوما (پوما كونكولور)
تصغير|ضبع منقط (كروكوطا كروكوطا)
تصغير|سرقاط (سوريكاطا سوريكاطا)
تصغير|بينتورونݣ (آركتيكتيس بينتورونݣ)
سبعة د لفاميلات لي باقيين، ب 12 لفاميلة تحتانية، 56 ݣنس، و 114 نوع ف التنضيمة التحتانية سنوريات الشكل. عندهوم مادى طبيعي ف ݣاع لقارات من غير أوصطراليا و آنطاركتيكا. غالبية النواع صيادا د لمكيدة شجريين ولا نص شجريين. لفرايس لمستهدفين كايتنوعو على حساب لقد د النوع و لموارد د لماكلة لموجودين (النواع لكبار ف لقد كاياكلو ف الساس لبزوليات الصغار و النواع الصغار كاياكلو لبخوش ولا اللاسلسوليات).

فاميلة فلنوكيات - Eupleridae (ل"كارنيڤورات لملغاشيين") منهوم لفوصّا، لفلنوك، الزباد لملغاشي و النموسا لملغاشيين، كاملين محصورين ف ݣزيرة مدغشقر. النواع التمنيا ف هاد لفاميلة كايوريو تنواعات شداد ف الشكل. هاد التنواعات ودّاو ل شي تسْمْيات شايعين ديال شي نواع خرين ل شي نواع ف هاد لفاميلة، و فايتين تبلاصاو ف فاميلات مبدلين على ديالهوم، كيف ما كايبان ف شي سميات د النواع لي كاينين ف إفريقيا لقارة (الزباد و النمس). غير هو، التحاليل لفيلوجينيين على لا دي إن كاتعطي دليل مجهد بلي ݣاع لكارنيڤورات لملغاشيين تطوورو من جد مشروك واحد لي كان من جدود النمسيات - Herpestid. التحاليل لفيلوجينيين كايدعمو هاد الشوفة و كايبلاصيو ݣاع لكارنيڤورات لملغاشيين ف هاد لفاميلة.

تنواعات الشكل كاتخلي النواع لي ف هاد لفاميلة صعاب ف التلخاص ب شكل مختاصر. لمفاوتة ديالهوم ف لقد كاتتنوع بحالها بحال لمفاوتة ديالهوم ف الشكل، معا النواع الصغر كايوزنو قل من 500 ݣرام و النواع لكبر حتى ل 12 كيلوݣرام. شي وحدين عندهوم مخالب كايتطواو ولا كايتطواو ل النص (فوصا و الزباد لملغاشي) و شي وحدين خرين ماعندهومش هاد لخصلة (فلنوك و النموسا لملغاشيين). كاملين بيهوم كايميلو باش يكون عندهوم كسدات رقاق و قنانف مقمقمين (من غير لفوصا، لي عندو قنوفة حافية). الريجيم كايتنوع ف لقد و الشكل د النوع، و بحال ݣرانهوم ف لقارة الرئيسية (إفريقيا)، كايتفاوت من لبزوليات الصغار، لبخوش، و اللاسلسوليات كيف ما لقشريات و الرخويات.

فاميلة سنوريات - Felidae (لقطوط) هوما أكتر سنوري الشكل منتاشر ف لكارنيڤورات. كاين 41 نوع باقي، و تقريبا كاملين عندهوم مخالب كايتطواو إلا شي وحدين قلال. لفاميلة موزعة ف ݣاع لقارات من غير أوصطراليا (فين لمشاش لمربيين تدخلو ليها) و آنطاركتيكا. النواع كايتنوعو ف لقد، من لقط لݣليول كحل الرجل (felis negripes) ب غير جوج كيلو، ل لببر (panthera tigris) ب 300 كيلو. الريجيمات كايتفاوتو من لبزوليات الصغار حتى ل كبار، الطيور و لبخاخش (على حساب لقد د النوع).

فاميلة ضبعيات - Hyaenidae (الضبوعا و ديب لرض) فيها ربعة د النواع لباقيين و جوج نواع تحتانيين. كاملين كايوريو خصايل من التطوور التقاروبي معا لكلبيات، بحال لمخالب لي ماكايتطواوش، قنانف طوال، و آضاپطسيوات ف الجرا ل مسافات طوال. هوما باقيين كاينين غير ف الشرق لأوسط، لهند، و إفريقيا. الضبوعا حيوانات كبار و مجهدين، يقدرو يوصلو حتى ل 80 كيلو و كايمتلو وحدين من أكتر لكارنيڤورات الناجحين ف لكوكب. ديب لرض صغر بزاف من الضبوعا لخرين ب ريجيم متخصص، كاياكل ب شكل ساسي الطيرميطات لحصايديا (النمل لبيض).

فاميلة نمسيات - Herpestidae (النموسا، لكوسيمانسات، و السراقط) فيها 23 نوع، ف لفايت، كانو مبلاصيين ف فاميلة الزباديات. غير هو، ويلسن و رييدر (1993) لقاو بلي النمسيات مفرزين مورفولوجياً و جينياً على الزباديات. هوما باقيين ف إفريقيا، الشرق الاوسط و آسيا. كاملين بيهوم عندهوم مخالب ماكايتطواوش. هوما صغار ف لقد كا فاميلة، مفاوتين من 1 كيلو ل 5 كيلو، و ف لعادة عندهوم كسدات طوال و رقاق و رجلين قصار. الريجيم ديالهوم كايتنوع على حساب لقد د النوع و موارد لماكلة لموجودين، من لبزوليات الصغار و الطيور ل الزواحف، لبخوش و لعقريشات. شي نواع منهوم قارتين، مدخلين لفروي و الدرنات ف ريجيمهوم.

فاميلة زباديات النخل لإيفريقيين - Nandiniidae (زباد النخل لإيفريقي) فيها نوع فرّادي (Nandinia binotata)، كاين على طول إفريقيا جنوب الصحرا. عندهوم مخالب كايتطواو و كسدتهوم رقيقة، و هوما قارتين شجريين (لفاكهة كاتكوّن لغالبية د ريجيمهوم). هوما صغار ف لقد، الدكورا لبالغين منهوم كايوزنو حتى ل 5 كيلوݣرام.

فاميلة لينسانݣيات - prionodontidae (اللينسانݣات لآسيويين) فيها جوج نواع وسط ݣنس واحد. كايعيشو ف جنوب شرق آسيا. كاملين بيهوم كارنيڤورات شجريين لحايميين ب زايد. هوما أقرب قريب حي ل فاميلة السنوريات.

فاميلة زباديات - Viverridae (ݣاع زبادات (من غير جوج نواع)، لبينتورونݣات، لأويانات و الزرادي) فيها 30 نوع حي. كاملين عندهوم كسدات طوال، و رجلين قصار ب مخالب كايتطواو، و قزازب طوال ف لعادة. ف التقل، هاد النوع كايتفاوت من 0.5 ل 14 لكيلوݣرام. شي وحدين منهوم كاينين ف جنوب أوروپا، و لايني لغالبية فيهم موجودين ف إفريقيا و آسيا. الريجيم ديالهوم كايتفاوت من لفاكهة و النبات ل لبخوش، لقشريات و الرخويات، و لبزوليات الصغار.

## التطوور

تصغير|لخط الزماني التطووري ديال سنوريات الشكل
ف ليپوك د لپاليوسين لوسطاني (60 مليون عام هادي)، بانو لمياكويدات. هاد لمياكويدات كانو ݣروپ د واحد الطاكسات مشابهات لعروش - Paraphyletic تشافو بلي هوما بيدائيين ل ب لموقارنة معا كارنيڤورات. كانو عندهوم سنان لحايميين كيف لكارنيڤورات و لايني كان ناقصهوم بواقة سمعية معضمة كلها. لمياسيدات كانو كارنيڤورات شجريين صغار، و على حساب لقد ديالهوم (على بونت قد النمس)، ف لغالب كانو كاياكلو لبخوش، لبزوليات الصغار و الطيور.

لمياكويدات مقسمين ل جوج ݣروپات: لمياسيدات، ب تستيفة مكمولة د الضراس، و جدود الزباديات (ماعندهومش علاقة مع الزباديات لي ف التنضيمة كارنيڤورات)، ب تستيفة منقوصة د الضراس و سنان لحايميين مختصين كتر. هاد التبدالات د السنان كايشبهو ل التبدالات بين كلبيات الشكل (ب سنان كتر) و سنوريات الشكل (ب سنان قل) و لاكين هادشي يقدر مايعنيش بلي هوما نسولا تطوريين. كان كايتشاف بلي جدود الزباديات بيدائيين ف التنيضيمة سنوريات الشكل. غير هو، شي ديراسات كايعطيو بلي هادشي ماشي بصح.

ف ليپوك د لإيوصين لوسطاني (جوايه 42 مليون عام هادي)، لمياسيدات بداو يتعرشو ل جوج ݣروپات مفرزين ف التنضيمة كارنيڤورات. الجدود لفايتين د سنوريات الشكل لباقيين، لمياسيدات، كانو صيادا د لمكيدة كايعيشو ف لغابة، شجريين ولا نص شجريين، أما الجدود لفايتين د كلبيات الشكل كانو صيادا حركيين و نتيهازيين كتر.

ف لوقيتة لي واضح بلي سنوريات الشكل لبديانيين بانو ف هاد الزمان، مازال مابانش شي جد مشروك د فاميلات سنوريات الشكل ف التشجالات لفوصيلية. ب صيفتهوم كانو كايعيشو ف لغابة، سنوريات الشكل لبديانيين كانو محسوسين كتر ل التحلول لمزروب (rapid decomposition) ب سباب لغياب د لمواد الرسوبية، هادشي ودى ل طرعات كبار ف التشجالات لفوصيلية.

## لكلاصاج

* تنضيمة تحتانية: **سنوريات الشكل** (كارنيڤورات "شبيهة لقط")
** فاميلة: نمراڤيدات (قطوط السميلوضون لمزورين) (منقارضة)
** فاميلة: پالايوݣاليدات (منقارضة)
** تنضيمة صغيورانية: إلورويديات
*** فاميلة: زباديات النخل لإيفريقية
*** ݣنس: آلاݣتساڤباطار (منقارض)
*** ݣنس: آنيكتيس (منقارض)
*** ݣنس: آسياڤوراطور (منقارض)
*** ݣنس: شاندݣوليكتيس (منقارض)
*** فاميلة فوقانية: شباه السنوريات - Feloidea
**** فاميلة: سنوريات (لقطوط)
**** فاميلة: لينسانݣيات (لينسانݣيات لآسيوية)
**** فاميلة: باربوروفيليدات (منقارضة)
**** ݣنس: هاپلوݣالي (منقارض)
**** ݣنس: پالايوپريونوضون (منقارض)
**** ݣنس: سطينوݣالي (منقارض)
**** ݣنس: سطينوپليسيكتيس (منقارض)
**** ݣنس: ڤيريتيكتيس (منقارض)
*** تنضيمة قزمة: شباه الزباديات
**** فاميلة: زباديات (الزباد و النواع لقراب)
**** فاميلة فوقانية: شباه النمسيات
***** فاميلة: فلنوكيات (لكارنيڤورات لملغاشية)
***** فاميلة: نمسيات (النمس و النواع لقراب)
***** ضبعيات: (الضبع و ديب لرض)
***** فاميلة: لوفوصيونيدات (منقارضة)
***** فاميلة: پيركروكوتيدات (منقارضة)

فاميلة السطينوپليسيكتيدات هي فاميلة معددة لعروش ديال واحد سنوريات الشكل منقارضين لي كانو كايديو ل الزباد.

### الشجرة لفيلوجينية

لعالاقة لفيلوجينية بينات سنوريات الشكل كاتبان ف لكلاضوݣرام الجاي.

 

## مصادر


تصنيف:كارنيڤورات